**Էնցո Երեմիաս Ֆերնանդես** (իսպ.՝ Enzo Jeremías Fernández; հունվարի 17, 2001(2001-01-17), Սան Մարտին, Բուենոս Այրես, Արգենտինա), արգենտինացի ֆուտբոլիստ, անգլիական «Չելսի» ակումբի և Արգենտինայի հավաքականի կիսապաշտպան։ 2022 թվականի աշխարհի առաջնության չեմպիոն, 2022 թվականի աշխարհի առաջնության լավագույն երիտասարդ խաղացող։

Ակումբային կարիերա
------------------

Ծնվել է 2001 թվականի հունվարի 17-ին Սան-Մարտինում (Մեծ Բուենոս Այրես)՝ բազմազավակ ընտանիքում։ Նրա հայրը ուրուգվայցի հարձակվող Էնցո Ֆրանչեսկոլիի երկրպագուն էր և որդուն անվանակոչել էր նրա անունով։ Արդեն հինգ տարեկանում Ֆերնանդեսին, որը խաղում էր տեղի մանկական թիմում, նկատել է «Ռիվեր Փլեյթի» սքաութ Պաբլո Էսկվիվելը, ով համոզել է ֆուտբոլիստի ծնողներին՝ Էնցոյին ուղարկել ակումբի ակադեմիա։ 17 տարեկանում Ֆերնանդեսը սկսել է մարզվել պահեստային թիմի հետ, իսկ 2019 թվականին «Ռիվերի» մարզիչ Մարսելո Գալյարդոն սկսել է կիսապաշտպանին ներգրավել գլխավոր թիմի հետ աշխատանքներին։ Էնցոն իր դեբյուտը «միլիոնատերերի» կազմում նշել է 2020 թվականի մարտի 4-ին՝ Լիբերտադորեսի գավաթի առաջնությունում «ԼԴՈՒ Քիտոյի» դեմ խաղում, որում Ֆերնանդեսը փոխարինեց Սանտյագո Սոսային։

2020 թվականի օգոստոսին Ֆերնանդեսը մեկուկես տարվա վարձակալման է անցել «Դեֆենսա և Հիստուսիա» ակումբում՝ խաղային պրակտիկա ստանալու համար։ Ակումբի կազմում նորամուտը նշել է 2020 թվականի սեպտեմբերի 17-ին «Դելֆին» ակումբի դեմ Լիբերտադորեսի գավաթի համար խաղում։ Էնցոն իրեն լավ է դրսևորել նոր թմում, հաստատվել է մեկնարկային կազմում և օգնել է «Յաստրեբ» ակումբին հաղթել Հարավամերիկյան առաջնությունում։

2021 թվականի ամռանը «Ռիվեր Փլեյթը» պայմանավորվել է Ֆերնանդեսի վարձակալությունը վաղաժամկետ դադարեցնելու համար։ 2021 թվականի օգոստոսի 14-ին «Ռիվեր Փլեյթում» Էնցոն իր առաջին գոլը խփել է «Վելես Սարսֆիլդ» ակումբի դեմ խաղում։ Վարձակալությունից վերադառնալուց հետո Ֆերնանդեսը ցուցադրել է որակյալ խաղ և չորս ամիս անց հավաքականից կանչ է ստացել։ 2021 թվականի դեկտեմբերին նա երկարաձգեց պայմանագիրը Ռիվեր Փլեյթի հետ մինչև 2025 թվականը։

2022 թվականի հուլիսի 14-ին Ֆերնանդեսը, ով գերազանց մարզավիճակ էր գտել առաջին կիսամյակում, 10 միլիոն եվրոյի դիմաց տեղափոխվեց Լիսաբոնյան «Բենֆիկա» (ևս 8 միլիոն եվրո տրամադրվել էր բոնուսների տեսքով)։ Պայմանագրի պայմանների համաձայն՝ «Ռիվեր Փլեյթը» կստանա խաղացողի ապագա վաճառքի 25%-ը։ «Բենֆիկայում» Ֆերնանդեսը ստացել է 13 համարի մարզաշապիկը, որը կրել է լեգենդար հարձակվող Էյսեբիոն։ Նա իր նորամուտը նշել է 2022 թվականի օգոստոսի 2-ին «Բենֆիկայի» կազմում՝ մեկնարկելով ՈՒԵՖԱ-ի Չեմպիոնների լիգայի որակավորման երրորդ փուլի «Միդտյուլլաննի» դեմ խաղում և դառնալով հեռահար գոլի հեղինակ։ 2022 թվականի օգոստոսի 5-ին գոլ է խփել Պորտուտուգալական Պրեմիեր-լիգայի իր դեբյուտային խաղում՝ ընդդեմ «Արոկայի»։ Արագ ադապտացվելով նոր ակումբում, Էնցոն ցույց է տվել վստահ խաղ ազգային առաջնությունում և Չեմպիոնների լիգայի խաղերում, ինչի շնորհիվ գրավել է «Մանչեսթեր Յունայթեդի», «Մանչեսթեր Սիթիի» ու «Լիվերպուլի» սքաութների ուշադրությունը և ստացել է հավաքականից կանչ՝ Քաթարում աշխարհի առաջնությանը մասնակցելու համար։

2023 թվականի հունվարի 31-ին ձմեռային տրանսֆերային պատուհանի վերջին օրը Ֆերնանդեսը տեղափոխվել է անգլիական Չելսի ակումբ՝ ստորագրելով ութամյա պայմանագիր։ Տրանսֆերի արժեքը կազմել է 121 միլիոն եվրո (106,8 միլիոն ֆունտ), որը դարձավ տրանսֆերային ռեկորդ Մեծ Բրիտանիայի համար։

Հավաքականի կարիերա
------------------

2019 թվականին Արգենտինայի մինչև 20 տարեկանների հավաքականի կազմում Ալկուդիայի առաջնության ժամանակ անց է կացրել երկու խաղ։

2021 թվականին ստացել է իր առաջին կանչը Արգենտինայի գլխավոր հավաքականից։ 2022 թվականի սեպտեմբերի 24-ին Արգենտինայի հավաքականում իր նորամուտը նշել է Հոնդուրասի հավաքականի դեմ խաղի ժամանակ։

Նոյեմբերին Ֆերնանդեսը Լիոնել Սկալոնիի կողմից ընդգրկվել է Քաթարում կայանալիք աշխարհի առաջնության ազգային հավաքականի հայտում։ Առաջին փուլում 59-րդ րոպեին նա դուրս է եկել փոխարինելուվ Լեանդրո Պարեդեսին, բայց չի կարողացել օգնել իր թիմին խուսափել Սաուդյան Արաբիայից սենսացիոն պարտություն կրելուց։ Հաջորդ խաղում ընդդեմ Մեքսիկայի հավաքականի Ֆերնանդեսը երկրորդ խաղակեսում նորից դուրս է եկել փոխարինման, իսկ 87-րդ րոպեին խփել է արգենտինացիների 2-րդ գոլը կապիտան Լիոնել Մեսսիի կողմից անկյունայինի խաղարկմամբ փոխանցումից հետո, դառնալով աշխարհի առաջնության բոլոր խաղերի ժամանակ գոլ խփած ամենաերիտասարդ արգենտինացիների ցուցակում երկրորդը (Մեսսիից հետո)։ Դեկտեմբերի 3-ին 1/8 եզրափակչի խաղում՝ ընդդեմ Ավստրալիայի հավաքականի, խփել է գոլ սեփական դարպասին։ Կիսաեզրափակչում Խորվաթիային հաղթելուց հետո Ֆերնանդեսն օգնեց Արգենտինային ոչ-ոքի խաղալ հիմնական և լրացուցիչ ժամանակում Ֆրանսիայի դեմ եզրափակիչ խաղում, որը 11 մետրանոցների շնորհիվ ավարտվեց Արգենտինայի հաղթանակով։ Էնցո Ֆերնանդեսը դարձավ աշխարհի չեմպիոն և ճանաչվեց նաև Քաթարում կայացած աշխարհի առաջնության լավագույն երիտասարդ խաղացող։

Ելույթների վիճակագրություն
--------------------------

*2023 թվականի հունվարի 26-ի դրությամբ։*

| Ակումբ | Մրցաշար | Լիգա | Երկրի գավաթ | Լիգայի գավաթ | Մայրցամաքային գավաթներ | Այլ | Ընդհանուր |
| --- | --- | --- | --- | --- | --- | --- | --- |
| Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր |
| Ռիվեր Փլեյթ | 2019-2020 | 0 | 0 | 0 | 0 | 0 | 0 | 1 | 0 | — | 1 | 0 |
| 2021 | 20 | 2 | 0 | 0 | — | 3 | 0 | 1 | 0 | 24 | 2 |
| 2022 | 20 | 8 | 0 | 0 | — | 6 | 2 | 0 | 0 | 26 | 10 |
| Ընդհանուր | 40 | 10 | 0 | 0 | 0 | 0 | 10 | 2 | 1 | 0 | 51 | 12 |
| Դեֆենսա և Հիստուսիա*(վարձակալված)* | 2020-2021 | 4 | 0 | 2 | 0 | 1 | 0 | 10 | 1 | — | 17 | 1 |
| 2021 | 10 | 0 | 0 | 0 | — | 4 | 0 | 2 | 0 | 16 | 0 |
| Ընդհանուր | 14 | 0 | 2 | 0 | 1 | 0 | 14 | 1 | 2 | 0 | 33 | 1 |
| Բենֆիկա | 2022-2023 | 17 | 1 | 3 | 1 | 0 | 0 | 9 | 2 | — | 29 | 4 |
| Ընդհանուր | 17 | 1 | 3 | 1 | 0 | 0 | 9 | 2 | 0 | 0 | 29 | 4 |
| Ընդհանուր կարիերայի ընթացքում | 71 | 11 | 5 | 1 | 1 | 0 | 33 | 5 | 3 | 0 | 113 | 17 |

Նվաճումներ
----------

### Թիմային

**Արգենտինայի հավաքական**

* Աշխարհի առաջնության չեմպիոն․ 2022

### Անձնական

* աշխարհի առաջնության լավագույն երիտասարդ խաղացող․2022

Անձնական կյանք
--------------

Ֆերնանդեսը իր անունը ստացել է Ուրուգվայցի ֆուտբոլիստ Էնցո Ֆրանչեսկոլիի պատվին, քանի որ Էնցոյի հայրը Ուրուգվայցի ֆուտբոլիստների մեծ երկրպագու էր։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  FBref.com(բազմ․)
2. 1 2 3 4  «Enzo Fernández: o "herdeiro" de Francescoli que convence rapidamente». Maisfutebol. 2022 թ․ հունիսի 23.
3. ↑  «Enzo Fernández: "En River tenés que tener una actitud mental ganadora"» (իսպաներեն). River Plate. Արխիվացված օրիգինալից 2020 թ․ հունվարի 7-ին. Վերցված է 2021 թ․ դեկտեմբերի 21-ին.
4. ↑  «Enzo Fernández, el juvenil de River que brilla en la Copa Libertadores para Defensa y Justicia» (իսպաներեն). Clarín. 2020 թ․ սեպտեմբերի 26. Արխիվացված օրիգինալից 2020 թ․ նոյեմբերի 1-ին. Վերցված է 2021 թ․ դեկտեմբերի 21-ին.
5. ↑  «LDU Quito vs. River Plate» (անգլերեն). Soccerway.com. 2020 թ․ մարտի 5. Արխիվացված օրիգինալից 2021 թ․ դեկտեմբերի 21-ին. Վերցված է 2021 թ․ դեկտեմբերի 21-ին.
6. ↑  «Fernández: "Esta oportunidad que me da Defensa es muy importante"» (իսպաներեն). Vavel. 2020 թ․ սեպտեմբերի 4. Արխիվացված օրիգինալից 2021 թ․ դեկտեմբերի 21-ին. Վերցված է 2021 թ․ դեկտեմբերի 21-ին.
7. ↑  «Copa Libertadores. Enzo Fernández: la joya del semillero de River que se lució en Defensa y Justicia» (իսպաներեն). La Nación. 2020 թ․ սեպտեմբերի 24. Արխիվացված օրիգինալից 2021 թ․ դեկտեմբերի 21-ին. Վերցված է 2021 թ․ դեկտեմբերի 21-ին.
8. ↑  «River Plate vs. Vélez Sarsfield» (անգլերեն). Soccerway.com. 2021 թ․ օգոստոսի 14. Արխիվացված օրիգինալից 2021 թ․ դեկտեմբերի 21-ին. Վերցված է 2021 թ․ դեկտեմբերի 21-ին.
9. ↑  «Enzo Fernández extendió su vínculo con River hasta 2025» (իսպաներեն). AS. 2021 թ․ դեկտեմբերի 20. Արխիվացված օրիգինալից 2021 թ․ դեկտեմբերի 21-ին. Վերցված է 2021 թ․ դեկտեմբերի 21-ին.
10. ↑  «Benfica announce Enzo Fernández will join the club» (անգլերեն). Mundoalbiceleste.com. 2022 թ․ հունիսի 23. Արխիվացված օրիգինալից 2022 թ․ հունիսի 23-ին. Վերցված է 2022 թ․ հունիսի 28-ին.
11. ↑  «Enzo Fernández is a Benfica player!» (պորտուգալերեն). SL Benfica. 2022 թ․ հուլիսի 14. Արխիվացված օրիգինալից 2022 թ․ հուլիսի 21-ին. Վերցված է 2022 թ․ օգոստոսի 3-ին.
12. ↑  «Eusébio 'ajudou' EnzoFernández a escolher o número» (պորտուգալերեն). A Bola. 2022 թ․ հուլիսի 14. Արխիվացված օրիգինալից 2022 թ․ հուլիսի 17-ին. Վերցված է 2022 թ․ օգոստոսի 3-ին.
13. ↑  «Benfica vs. Midtjylland» (անգլերեն). Soccerway.com. 2022 թ․ օգոստոսի 2. Արխիվացված օրիգինալից 2022 թ․ օգոստոսի 3-ին. Վերցված է 2022 թ․ օգոստոսի 3-ին.
14. ↑  «Benfica vs. Arouca» (անգլերեն). Soccerway.com. 2022 թ․ օգոստոսի 5. Արխիվացված օրիգինալից 2022 թ․ օգոստոսի 6-ին. Վերցված է 2022 թ․ օգոստոսի 6-ին.
15. ↑  «Man City 'join race for Benfica star Enzo Fernandez' and more transfer rumours». Manchester Evening News. 2022 թ․ նոյեմբերի 11. Վերցված է 2022 թ․ նոյեմբերի 26-ին.
16. ↑  «Messi makes fifth World Cup as Garnacho, Simeone omitted». FIFA. Վերցված է 2022 թ․ նոյեմբերի 26-ին.
17. ↑  Steinberg, Jacob. (2022 թ․ փետրվարի 1). «Chelsea sign Benfica's Enzo Fernández for British record £106.8m fee» (անգլերեն). The Guardian.
18. ↑  «Lista de convocados para la doble fecha de Eliminatorias» (իսպաներեն). AFA. 2021 թ․ նոյեմբերի 3. Արխիվացված օրիգինալից 2021 թ․ նոյեմբերի 5-ին. Վերցված է 2021 թ․ դեկտեմբերի 21-ին.
19. ↑  «Argentina - Mexico World Cup: Results, updates and game highlights». Marca. 2022 թ․ նոյեմբերի 27. Վերցված է 2022 թ․ նոյեմբերի 26-ին.
20. ↑  Garcia, Adriana. (2022 թ․ նոյեմբերի 26). «Enzo Fernández: la figura que cambió todo desde el banco» (անգլերեն). ESPN.
21. ↑  Cawthorne, Andrew. (2022 թ․ դեկտեմբերի 3). «Messi helps Argentina past Australia into World Cup quarter-finals» (անգլերեն). Reuters.
22. ↑  «Argentina 3–3 France (Argentina wins 4–2 on penalties)» (անգլերեն). FIFA. 2022 թ․ դեկտեմբերի 18.
23. ↑  Clark, Gill. (2022 թ․ դեկտեմբերի 18). «Argentina's Enzo Fernandez wins World Cup 2022 Young Player of the Tournament» (անգլերեն). Goal.com.
24. ↑  «Enzo Fernández, el juvenil de River que brilla en la Copa Libertadores para Defensa y Justicia» (անգլերեն). Clarín. 2020 թ․ սեպտեմբերի 26.

Արտաքին հղումներ
----------------

* Профиль футболиста Արխիվացված 2022-12-19 Wayback Machine на официальном сайте ФК Бенфика»(պորտ.)